Súradnice: 49°15′55″S 21°35′48″V﻿ / ﻿49,2654°S 21,5966°V﻿ / 49.2654; 21.5966

**Stročín** je obec na Slovensku v okrese Svidník.

Polohopis
---------

Stročín leží v Nízkych Beskydách v doline Ondavy. Povrch západnej časti chotára je rovinatý, na východe mierne zvlnený. Ondava vytvára v severnej časti úzku prelomovú dolinu. Západná časť chotára je odlesnená, les s porastom buka a hrabu je vo východnej časti.

Nadmorská výška v strede obce je 213 m, v chotári od 200 do 358 m. 

Chotár obce zaoberá plochu 866 ha.

Symboly obce
------------

### Erb

V striebornom štíte je zelený trojlístok so zlatými žilkami v strednom lístku. Erb bol vytvorený na základe odtlačku pečatidla obce z roku 1900. Jeho autormi sú León Sokolovský, Sergej Pančák a Peter Kónya. Erb bol prijatý na rokovaní obecného zastupiteľstva 13. septembra 1996 a je zapísaný v Heraldickom registri Slovenskej republiky pod p. č. S-121/1996.

### Vlajka

Vlajka obce pozostáva z piatich pozdĺžnych pruhov vo farbe zelená, žltá, zelená a biela. Vlajka má pomer strán 2 : 3 a ukončená je tromi cípmi, t. j. dvoma zástrihmi, siahajúcimi do tretiny jej listu.

Dejiny
------

Prvé písomné správy o obci Stročín pochádzajú z roku 1317, kde v historických dokumentoch je uvádzaný pod názvom Strachyna, v roku 1414 ho môžeme zaregistrovať pod názvom Oostrachina, v roku 1427 Struchina, roku 1618 Sztrocsin. 

* 1773 Sztrocsin, Strocžin,
* 1786 Strocschin,
* 1808 Sztrocsin, Stročín,
* 1863 Sztrocsin,
* 1873 – 1902 Szorocsin,
* 1907 – 1913 Szorocsány,
* 1920 – Stročín až do súčasnosti.

Je viac ako pravdepodobne, že pred rokom 1235 existovala dedina Stročín, ktorá vznikla koncom 12. storočia a je najstarším sídliskom na území hornej Ondavy. Územie obce s okolím patrilo feudálom Abovcom. Súčasťou jej územia bolo rovnomenné panstvo, ktoré siahalo až po riečku Chotčianku, ktorá je už v stropkovskom okrese. Bola to najsevernejšia obec niekdajšieho kráľovského komitátu Zemplín (Strachynna – Stratená – Soročyn – Stročín) a vznikla na zvykovom práve. Asi v polovici 13. storočia (v roku 1269) sa Stročín aj s jeho chotárom, dostal do závislosti dediny a majetku Smilno, ktorá dnes je v Bardejovskom okrese. 

V roku 1317 skonfiškoval uhorský kráľ Karol Róbert majetky neverného feudála Petra Peteňa, ktorému patrilo aj územie Stročína a daroval ich magistrovi Mikčovi, synovi Machala, comesovi a kastelánovi na hrade Šariš. Obec v ktorej sa vyberalo myto je v roku 1317 už uvádzaná ako majetok magistra Mikča. V 13.–14. storočí bola významným strediskom panstva Stročín s trhom. Patrili k nemu obce Dubová, Duplín, Bokša, Chotča, Tisinec, Nižný Orlík a Svidník. Roku 1379 obce i panstvo získali Cudarovci a pričlenili ich k panstvu Makovica. Koncom 15. storočia existovali fara v Stročíne. Severná časť okresu, patriaca do Šarišskej stolice, bola územnosprávne spojená s makovickým panstvom.

Roku 1427 mal Stročín 48 port, v roku 1787 53 domov a 386 obyvateľov, roku 1828 mal Stročín 68 domov a 514 obyvateľov. V roku 1940 obec mala 63 domov a 384 obyvateľov. Začiatkom 17. storočia bola tu v prevádzke píla. 

V 19. storočí patrili majetky Holländerovcom. Obyvateľstvo sa zaoberali chovom dobytka, povozníctvom a chodili na sezónne práce. 

Obec bola pri prvej svetovej vojne v roku 1914-1915 a druhej svetovej vojne 1944 poškodená. 

Za prvej ČSR si obyvatelia popri poľnohospodárstve vypomáhali prácou v lesoch. Jednotne roľnícke družstvo bolo založené v roku 1958 a v roku 1964 bolo zlúčené s JRD Nová Polianka. 

Obec v histórii bola súčasťou Šarišskej župy a patrila do okresu Svidník. Po vzniku ČSR patrila do Prešovského kraja až do roku 1960. Po novom územnosprávnom členení v roku 1960 bola súčasťou Východoslovenského kraja a patrila do okresu Bardejov. Od roku 1968 znovu patrí do okresu Svidník. Je to historický najstaršia obec v okrese Svidník.

Obyvateľstvo
------------

Obec v roku 1869 mala 377 obyvateľov, v roku 1880 – 299, obyvateľov, v roku 1890 – 401 obyvateľov, 1900 – 324, v roku 1910 – 334 obyvateľov, v roku 1921 – 328 obyvateľov, v roku 1930 – 342 obyvateľov, v roku 1940 – 384 obyvateľov, v roku 1948 – 353 obyvateľov, 1961 – 424 obyvateľov, 1970 – 399 obyvateľov.

Kultúra a zaujímavosti
----------------------

### Pamiatky

* Rímskokatolícky kostol sv. Mikuláša, jednoloďová pôvodne gotická stavba s polygonálnym ukončením presbytéria a predstavanou vežou, z druhej polovice 15. storočia. Prvá písomná zmienka o kostole je z roku 1443. Úpravami prešiel v roku 1700 a pred rokom 1818. Bol poškodený počas prvej svetovej vojny a obnovený v roku 1922. V tomto období bol rozšírený západným smerom a bola pristavaná veža. Fasády sú hladké s polkruhovo ukončenými oknami. Na južnej fasáde je prezentovaný zamurovaný kamenný gotický portál s profiláciou ukončený lomeným oblúkom. Veža je ukončená trojuholníkovými štítmi a ihlancovou helmicou.

* Gréckokatolícky kostol Zosnutia presvätej Bohorodičky, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, zo začiatu 20. storočia. Úpravami prešiel v roku 1992 a obnovený bol v roku 2007. Fasády sú hladké s polkruhovo ukončenými oknami. Veža je členená priebežnýmmi lizénami a ukončená korunnou rímsou a barokovou helmicou s laternou.

* 
* Chrám Zosnutia presvätej BohorodičkyChrám Zosnutia presvätej Bohorodičky

Osobnosti obce
--------------

### Rodáci

* Ján Rodák (pseudonym Ivan Oset), publicista, satirik, novinár, spisovateľ

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.
5. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.
6. ↑   *Stročín - Chrám Zosnutia Presvätej Bohorodičky* [online]. Pamiatky na Slovensku. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Stročín**

Externé odkazy
--------------

* Oficiálny web

| * z
* d
* u
Obce okresu Svidník (2 + 66) |
| --- |
| Mestá | 
* Giraltovce
* Svidník

 |
| Ostatné obce | 
* Belejovce
* Beňadikovce
* Bodružal
* Cernina
* Cigla
* Dlhoňa
* Dobroslava
* Dubová
* Dukovce
* Fijaš
* Havranec
* Hrabovčík
* Hunkovce
* Jurkova Voľa
* Kalnište
* Kapišová
* Kečkovce
* Kobylnice
* Korejovce
* Kračúnovce
* Krajná Bystrá
* Krajná Poľana
* Krajná Porúbka
* Krajné Čierno
* Kružlová
* Kuková
* Kurimka
* Ladomirová
* Lúčka
* Lužany pri Topli
* Matovce
* Medvedie
* Mestisko
* Mičakovce
* Miroľa
* Mlynárovce
* Nižná Jedľová
* Nižná Pisaná
* Nižný Komárnik
* Nižný Mirošov
* Nižný Orlík
* Nová Polianka
* Okrúhle
* Príkra
* Pstriná
* Radoma
* Rakovčík
* Rovné
* Roztoky
* Soboš
* Stročín
* Svidnička
* Šarbov
* Šarišský Štiavnik
* Šemetkovce
* Štefurov
* Vagrinec
* Valkovce
* Vápeník
* Vyšná Jedľová
* Vyšná Pisaná
* Vyšný Komárnik
* Vyšný Mirošov
* Vyšný Orlík
* Železník
* Želmanovce

 |

Autoritné údaje: * SNK: 84528